Dala_FM news - March 11, 2021 - 7am

﻿
Evaluation Only. Created with Aspose.Words. Copyright 2003-2022 Aspose Pty Ltd.
7AM DALA FM NEWS 11TH MARCH 2021
HEADLINE
NATIONAL
COVID 
PINY OWACHO GETO CHANJO JI MILLION 16 NE TUO MAR CORONA KOCHOPO HIGA 2023.
JAGORO EMIGAWO MAR THIETH LAKTAR MERCY MWANGAGI OLERO NI KENYA GETO YUDO CHANJO MAMOKO MAG CORONA MACHIEGNI MABIRO KONYO ENENO NI JOKENYA MATHOTH OBIRO OYUDO CHANJO.
NE OLOSO EMBELE KAMITI MAR THIETH EOD BURA.
OLERO NI TIELO MOKUONGO MAR CHANJO MAR CORONA SANI DHI NYIME MABER.
KUMACHIELO ONYISO JOPINY OLURE GICHIKE KEDO GI CORONA KALUWORE GI MUOCH MAR 3 MAR TUO MAR CORONA.
MAE TIMORE SAMA JATEND PINY OWACHO MOLUOR UHURU KENYATTA IGENO MAR LOSO SAA ASAYA CHAKORE KAWUONO EWI CHIKE KEDO GI CORONA.
JOSIASA
JOSIASA MAKELO TULO EYIERO MAADUNDO EGWENGE MAOK GIWUOGE OKWEDI.
JAOD BURA MA KIKUYU MIGOSI KIMANI ICHUNG’WA OLERO NI JOOD BURA EKINDE MABIRO ONEGO OBI OTAM CHOPO EWECHE NG’IYO YIERO MAADUNDO EGWENGE MAOK GIWUOGE.
MAE OYANGO NI BIRO KONYO TIEKO WECHE TULO EKINDE YIERO MAADUNDO KAKA NE ONENORE MATUNGU GI KABUCHAI JUMA MOKALO.
KORKA KORE JAOD BURA MA SUNA EAST MIGOSI JUNET MOHAMED OKUAYO JOSIASA OWERE GI TULO MAG SIASA KA OLERO NI MANO DUOKO KENYA CHIEN.
NEGILOSO EOD FWAMBO MORO PACHOKA OTIENO MANYORO.
OHALA
OD BURA OPUODHO WINJRUOK MAR OHALA EKIND KENYA GI PINY INGEREZA.
WINJRUOK MAKAMANO DHI MUONYO SH.BILLION 200 GIDUARO MAR BERO WECHE OHALA EPACHOKA TOMOLOYO SANI MA IKEDO GI TUO MAR CORONA.
OGIRIMITI MAKAMNO MAR OHALA NE OKET GIKO HIGA MOKADHO EKIND KENYA GI PINY INGEREZA.
JOOD BURA OLERO NI OGIRIMITI MAKAMANO BER KENDO BIRO KONYO TING’O MALO DONGRUOK EPACHOKA.
DIPLOMA
PINY OWACHO OPUO KUOM NENO NI JOPUONJ MAYANDE KAWO TIEGRUOK ERANG’INY MAR P1 OYUDO DIEGRUOK E RANG’INY MAR DIPLOMA.
JAGORO ERIWRUOK JOPUONJ MAR KNUT BADE MA HB COUNTY MIGOSI PATRICK WERE OLERO NI ONDAMONO BER KENDO BIRO NENO NI JOPUONJ ONDIK E JOB GROUP MAMALO.
KATA KAMANO OYUAGO CHIKE MOKETI MAR MONDO JAPUONJ MAR P1 OYUD TIEGRUOK MAG DIPLOMA.
MIGOSI WERE EWI MANO OKUAYO MIGAWO MAR SOMO OYIE OMBEKE DUARO MAKAMANO KAKA YO MAKENDE MAR NENO NI JOPUONJ MATHOTH MAG P1 ODHI OTIMO DIPLOMA.
PENJ
IKRUOK NIKARE E HB NE PENJ MAR CLASS 8 KOD 12.
KAMISHENA E COUNTYNO MIGOSI MOSES LEILA OLERO NI KAKA PINY OWACHO GISEKETO CHIENRO MABIRO NENO NI JOPUONJRE DUTO MADHI TIMO PENJ OYUDO LWASI MAKARE MAR TIMO PENJ.
NE OLOSO EKAR ROMO MA KABUNDE EKINDE CHIWO LER EWECHE PENJNE JODITO MAG SOMO.
OJIWO JOGO MABIRO RITO PENJ MONDO OBI OLURE GI CHIKE DUTO MAG PENJ KA JOK MAOK TAA PENJ OK BIYIE MONDO ODONJ E KUONDE TIMO PENJ.
OSINGO NE JONYUOL IKRUOK MOROMO MAR NENO NI PENJ OBI OTIM MABER KA OKUAYO NE JOPUONJRE HAWI MABER.
INTERNATIONAL
THO MAR PRESIDENT SOMALI
MANE EN JATEND PINY SOMALIA ALI MAHDI MOHAMED OTHO EOD THIETH MORO EBOMA MA NAIROBI.
ALI MAHDI OSEBEDO KAYUARE GI RANYISI MAR TUO MAR CORONA EOD THIETH MORO EBOMA MA NAIROBI KALUWORE GI OD FWAMBO MAR VOICE OF AMERICA(VOA).
NEEN JATEND PINY SOMALI MAR 4 BANG’ KANE OYIERE E DWE MAR 1 HIGA 1991.

Created with an evaluation copy of Aspose.Words. To discover the full versions of our APIs please visit: https://products.aspose.com/words/